
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ*20438 (1) 

Ανάθεση έργου με σύμβαση στο Υπ. Εσωτερικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΣΩΤΕΡΙΚΩΝ 

Έχοντας υπόψη: 


1. Τις διατάξεις του άρθρου 15 παραγ. 1 του Ν. 1735/ 


1987 για τις προσλήψεις στο δημόσιο τομέα, τον κοινω¬ 
νικό έλεγχο στη δημόσια διοίκηση, τα πολιτικά δικαιώματα 
και άλλες διατάξεις. 

2. Την υπ* αριθ. 152/20.4.1995 πράξη Υπουργικού 
Συμβουλίου. 

3. Τις υπηρεσιακές ανάγκες της Κ.Υ. του Υπουργείου 
Εσωτερικών. 

4. Την αριθ. 33361/6.9.1991 (ΦΕΚ. 703/Β/6.9.1991) 
εξουσιοδοτική Υπουργική Απόφαση «Μεταβίβαση εξου¬ 
σίας υπογραφής, σύμφωνα με το άρθρο 7 παράγρ. 1 του 
Ν. 1943/1991-, αποφασίζουμε: 

Καθορίζουμε τον αριθμό των προσώπων που είναι απα¬ 
ραίτητο να τους ανατεθεί έργο με μίσθωση, σύμφωνα με 
τις παραπάνω διατάξεις και το άρθρο 681 Κ.Ε. του Αστι¬ 
κού Κώδικα, ως εξής: 

1 άτομο - Πανεπιστημιακής εκπαίδευσης, 104 άτομα 
Δευτεροβάθμιας εκπαίδευσης, 30 άτομα Υποχρεωτικής 
εκπαίδευσης. 

Το συγκεκριμένο έργο που ανατίθεται στους παραπάνω 
είναι: 

Η συγκέντρωση, ταξινόμηση, επεξεργασία και έλεγχος 
των στοιχείων που απαιτούνται για την προετοιμασία της 
αναθεώρησης και εκτύπωσης των εκλογικών καταλόγων 
και την κατάρτιση λεξικογραφημένου αρχείου των εκλο¬ 
γέων ενόψη της εφαρμογής του δευτέρου βαθμού τοπι¬ 
κής αυτοδιοίκησης. 

Το χρονικό διάστημα που απαιτείται για την ολική παρά¬ 
δοση του προηγουμένου έργου ανέρχεται σε 10 (δέκα) 
μήνες και η δαπάνη για την εκτέλεση του ορίζεται στο 
ποσό των 298.300.000 η οποία θα καταβάλεται τμηματικά 
ανά μήνα μετά από σχετική διαπίστωση του Υπουργείου 
Εσωτερικών και θα βαρύνει τις πιστώσεις του προϋπολογι¬ 
σμού του Υπουργείου έτους 1995 Ειδ. φορέας 
07110ΚΑΕ 0871. 

Ως τόπος εκτέλεσης του έργου αυτού ορίζεται η Κε¬ 
ντρική Υπηρεσία του Υπουργείου Εσωτερικών. 

Το έργο αφορά εργασίες που λόγω της ειδικής φύσης 
τους δεν ανάγονται στο κύκλο των καθηκόντων των υπαλ¬ 
λήλων της Κεντρικής Υπηρεσίας. 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού ύψους 
298.000.000 δρχ. για το τρέχον οικονομικό έτος. 

Για την ανωτέρω δαπάνη έχει εγγραφεί πίστωση στον 
κρατικό προϋπολογισμό ύψους 298.000.000 δρχ. στον ει¬ 
δικό φορέα 07110 ΚΑΕ 0871. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 1995 
Οι Γενικοί Γραμματείς 

Προεδρίας της Κυβέρνησης Εσωτερικών 

Γ. ΠΑΥΛΕΑΣ Ν. ΣΑΛΑΓΙΑΝΝΗΣ 

-♦- 

Αριθ. Οικ. 33669 (2) 

Επιχορήγηση εργοδοτών για εργονομική διευθέτηση του 

χώρου εργασίας ατόμων με ειδικές ανάγκες. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 1648/ 
1986 «Προστασία πολεμιστών, αναπήρων και θυμάτων 
πολέμου και μειονεκτούντων προσώπων (Φ.Ε.Κ. 147/Α/ 
2.10.1986). 

2. Την άσκηση αριθ. 250 του Διοικητικού Συμβουλίου 
του Ο.Α.Ε.Δ. που ελήφθη κατά τη συνεδρίαση του αριθ. 7/ 
14.2.1995 και μας υπεβλήθη με το αριθ. 109011 /11.4.95 
έγγραφό του. 

3. Το άρθρο 27 του Ν. 2081/1992 (Φ.Ε.Κ. 154/Α/ 
10.9.92) με το οποίο προστέθηκε νέο άρθρο, το άρθρο 
29Α, στο Ν. 1558/85 «Κυβέρνηση και Κυβερνητικά Όρ¬ 
γανα», αποφασίζουμε: 

Καταρτίζουμε προγράμματα που αφορούν τη συμμε¬ 
τοχή του Οργανισμού Απασχόλησης Εργατικού Δυναμικού 
(Ο.Α.Ε.Δ.) στη δαπάνη του εργοδότη για τη στοιχειώδη 
εργονομική διευθέτηση του χώρου εργασίας των απασχο- 
λουμένων σ' αυτόν ατόμων με ειδικές ανάγκες, ως εξής: 

1. Πρόγραμμα για την εργονομική διευθέτηση του χώ¬ 
ρου εργασίας για είκοσι (20) άτομα ηλικίας 16 εώς 65 
ετών. 

Ειδικότερα, αν για την τοποθέτηση ατόμου με ειδικές 
ανάγκες κρίνεται απαραίτητο να γίνει κάποια στοιχειώδης 
εργονομική διευθέτηση του χώρου εργασίας, προκειμέ- 
νου να διευκολυνθεί η απασχόλησή του, αυτή η ρύθμιση 
θα γίνεται από τον εργοδότη μετά από υπόδειξη του Επαγ¬ 
γελματικού Συμβουλίου και του τοποθετητή και όταν δεν 
υπάρχει Επαγγελματικός Σύμβουλος μόνο από τον τοπο¬ 
θετητή ή από άλλο εξειδικευμένο άτομο που έχει ορισθεί 
από το Δ.Σ. του Ο.Α.Ε.Δ. 

2. Ο Ο.Α.Ε.Δ. συμμετέχει στη δαπάνη του εργοδότη για 
την εργονομική αυτή διευθέτηση σε ποσοστό 90% επί της 
συνολικής δαπάνης κατά περίπτωση, χωρίς όμως να υπερ- 
βαίναι το ποσό των διακοσίων πενήντα χιλιάδων (250.000) 
δρχ., κατά περίπτωση η συμμετοχή αυτή του Ο.Α.Ε.Δ. 

3. Το ποσό της επιχορήγησης θα καταβάλλεται από την 
αρμόδια Υπηρεσία του Ο.Α.Ε.Δ. με χρέωση του λογαρια¬ 
σμού 0639β (Λοιπές Παροχές Πρόνοιας - Ανάπηροι). 

Η καταβολή στον εργοδότη του ποσού της επιχορήγη¬ 
σης θα γίνεται με την προσκόμιση των εξής δικαιολογητι- 
κών: 

α. Αντίγραφο της απόφασης πρόσληψης του ατόμου με 
ειδικές ανάγκες. 

β. Κοινή έκθεση Επαγγελματικού Συμβούλου και τοπο¬ 
θετητή ή όπου δεν υπάρχει Επαγ/κός Σύμβουλος μόνο 
του τοποθετητή ή του ορισμένου από το Δ.Σ. εξειδικευμέ- 
νου ατόμου, για το ορθό της εργονομικής διευθέτησης. 

γ. Αποδείξεις - τιμολόγια κλπ νόμιμα δικαιολογητικά 


των δαπανών που έγιναν για τη συγκεκριμένη εργονομική 
διευθέτηση. 

δ. Αξιώσεις των εργοδοτών για είσπραξη του ποσού επι¬ 
χορήγησης, ασκούνται μέσα σε τρεις (3) το αργότερο μή¬ 
νες, από το μήνα της πραγματοποίησης της σχετικής δα¬ 
πάνης. 

Μετά την παρέλευση αυτής της προθεσμίας, η αξίωση 
του εργοδότη παραγράφεται. 

4. Κάλυψη διαπάνης α) Από τις διατάξεις της παρούσας 
απόφασης προκαλείται δαπάνη σε βάρος του προϋπολο¬ 
γισμού του Ο.Α.Ε.Δ. ύψους πέντε εκατομμυρίων 
(5.000.000) δρχ. περίπου για το οικονομικό έτος 1995. 

β) Γ*α την ανωτέρω δαπάνη έχει εγγράφει πίστωση στον 
υπό κατάρτιση προϋπολογισμό του Ο.Α.Ε.Δ. έτους 1995 
ύψους πεντακοσίων πενήντα εκατομμυρίων 
(550.000.000) δραχμών με τα στοιχεία Κ. 639Β\ 

Η ανωτέρω απόφαση να κοινοποιηθεί και να δημοσιευ- 
θεί στην Εφημερίδα της Κυβέρνησης. 

Αθήνα, 11 Μαΐου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-♦- 

Αριθ. 40072 (3) 

Επιδότηση της ΔΕΗ για την απασχόληση τριτοετών μαθη¬ 
τών των Εκπαιδευτικών Μονάδων Μαθητείας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού» (ΦΕΚ. 112/Α/14.6.69). 

β) Τις διατάξεις του Β.Δ. 3/6.6.52 «Περί Εκπαιδεύσεως 
μαθητών τεχνιτών» (ΦΕΚ. 157/Α/6.6.52) και του Ν. 

1566/85 δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις (ΦΕΚ 167/ 
Α/30.9.85). 

γ) Τις διατάξεις του Ν. 1545/85 Εθνικό Σύστημα Προ¬ 
στασίας από την ανεργία και άλλες διατάξεις (ΦΕΚ. 91 /Α/ 
26.5.85). 

δ) Τις διατάξεις του Ν. 1256/82 (ΦΕΚ. 65/Α/31.5.82). 
ε) Τις διατάξεις του άρθρου 10 παρ. 2 του Ν. 1346/83. 
Τροποποίηση και συμπλήρωση διατάξεων της εργατι¬ 
κής νομοθεσίας και ρύθμιση διαφόρων θεμάτων (ΦΕΚ 46/ 
Α/14.4.83). 

στ) Την σχετική πρόταση του Δ.Σ του ΟΑΕΔ (απόφαση 
342/10/16.3.95, έγγραφα 107428/28.3.95 και 109969/ 
2.5.95). 

ζ) Ότι από τις διατάξεις της απόφασης αυτής, προκα- 
λείται δαπάνη ύψους 212.464.800 δρχ. και έχει προβλε- 
φθεί στον προϋπολογισμό του Ο.Α.Ε.Δ. έτους 1995 στο 
Κ.Α. 535δ, του οποίου το 75% θα καταβληθεί από την Ευ¬ 
ρωπαϊκή Κοινότητα, αποφασίζουμε: * 

Εγκρίνουμε την επιδότηση της Δημόσιας Επιχείρησης 
Ηλεκτρισμού (Δ.Ε.Η.), από τον Ο.Α.Ε.Δ, με ποσοστό 50% 
επί τους ημερομισθίου του ανειδίκευτου εργάτη που 
ισχύει κάθε φορά από 1.10.94 μέχρι 30.6.95, για τις ημέ¬ 
ρες πρακτικής άσκησης τετρακοσίων εξήντα (460) τριτοε¬ 
τών μαθητών των Σχολών Μαθητείας του Ο.Α.Ε.Δ., της 
σχολικής περιόδου 1994 - 1995, συνολικής δαπάνης 
212.464.800 δρχ. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαϊου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-- 

Αριθ. 40074 (4) 

Υπογραφή σύμβασης μεταξύ Ο.Α.Ε.Δ. και Ελληνικού Κέ¬ 
ντρου Γούνας Α.Ε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου 11 παρ. 3 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των, κ.λπ.». 

γ) Την σχετική πρόταση του Δ.Σ. του ΟΑΕΔ (απόφαση 
1993/6.12.1994, έγγραφο 107956/4.4.1995). 

δ) Ότι από τις διατάξεις της απόφασης αυτής προκαλεί- 
ται δαπάνη ύψους 7.500.000 δρχ. και έχει προβλεφθεί 
στον προϋπολογισμό του Ο.Α.Ε.Δ. έτους 1995 στον Κ.Α. 
419, αποφασίζουμε: 

Εγκρίνουμε: 

Α) Όπως ο Ο.Α.Ε.Δ. αναθέσει στο Ελληνικό Κέντρο 
Γούνας μελέτη, προκειμένου: 

1. Να σχεδιασθούν και να εκπονηθούν αναλυτικά προ¬ 
γράμματα διδασκαλίας προσαρμοσμένα πάνω στις νέες 
τεχνικές μεθόδους κατασκευής της Γ ούνας - Δέρματος - 
Υφάσματος, σύμφωνα με τις προδιαγραφές που θέτει ο 
Ο.Ε.Ε.Κ. 

2. Να εκπονηθεί ο απαιτούμενος εργαστηριακός εξο¬ 
πλισμός. 

3. Να μεταδοθεί στους μόνιμους εκπαιδευτικούς του 
Οργανισμού η απαραίτητη γνώση, προκειμένου οι συγκε¬ 
κριμένοι να είναι σε θέση να ανταπεξέλθουν στα νέα δε¬ 
δομένα κατάρτισης. 

Β) Την υπογραφή σύμβασης μεταξύ του Ο.Α.Ε.Δ. και 
του Ελληνικού Κέντρου Γούνας με έδρα την Καστοριά, 
σύμφωνα με την οποία: 

1. Το Ελληνικό Κέντρο Γούνας Α.Ε. αποδέχεται να 
εκτελέσει για λογαριασμό του Ο.Α.Ε.Δ., έναντι του ποσού 
των 7.500.000 δρχ. μελέτη η οποία θα περιλαμβάνει: 

α) Την σχεδίαση και την εκπόνηση αναλυτικού προγρά- 
μαμτος κατάρτισης τεσσάρων (4) εξαμήνων για αποφοί¬ 
τους Λυκείων με γνωστικό αντικείμενο τη Γούνα - Δέρμα - 
Ύφασμα, σύμφωνα με τις προδιαγραφές που θέτει ο 
Ο.Ε.Ε.Κ. 

β) Τη σχεδίαση και την εκπόνηση αναλυτικού προγράμ¬ 
ματος κατάρτισης ενός (1) εξαμήνου για ανέργους και ερ¬ 
γαζόμενους γουνεργάτες. 

γ) Τη σχεδίαση του εργαστηριακού εξοπλισμού, που 
απαιτείται και για τα δύο (2) προαναφερόμενα αναλυτικά 
προγράμματα. 

δ) Τη μετάδοση όλων των νέων δεδομένων και στοι¬ 
χείων, που προβλέπονται στα αναλυτικά προγράμματα δια 
μέσου δύο (2) σεμιναρίων στους εκπαιδευτικούς του Ορ¬ 
γανισμού, με την μετάκληση ειδικών εμπειρογνωμόνων 
της αλλοδαπής. 


2. Οι μελέτες για τα δύο (2) αναλυτικά προγράμματα και 
τον εξοπλισμό θα πρέπει να έχουν ολοκληρωθεί μέχρι 
30.3.1995 και τα σεμινάρια επιμόρφωσης μέχρι 
31.4.1995. 

3. Το ποσό των 7.500.000 δρχ. το οποίο θα καταβάλλει 
ο Οργανισμός στο Ελληνικό Κέντρο Γούνας συμπεριλαμ¬ 
βανομένου του Φ.Π.Α. και του χαρτοσήμου, αναλύεται ως 
εξής: 

α) Για τη σχεδίαση και εκπόνηση των αναλυτικών προ¬ 
γραμμάτων κατάρτισης και του εξοπλισμού 5.000.000 
δρχ. 

β) Για τα δύο (2) σεμινάρια συνολικής διάρκειας δέκα 
(10) ημερών 2.500.000 δρχ. 

4. Ο Ο.Α.Ε.Δ. θα προκαταβάλει το ποσό των 2.500.000 
δρχ. μετά την υπογραφή της σύμβασης, με ανάλογη δια¬ 
σφάλιση της διδομένης προκαταβολής. Το ποσό των 
2.500.000 δρχ. μετά την παράδοση της μελέτης. Το ποσό 
των 2.500.000 δρχ. με την λήξη των προβλεπομένων σε¬ 
μιναρίων. 

5. Ο Ο.Α.Ε.Δ. αναζητά την επιστροφή των χρημάτων 
που κατέβαλε, εφόσον το Ελληνικό Κέντρο Γούνας Α.Ε. 
δεν είναι συνεπές, στην εκτέλεση του ως άνω προγράμμα¬ 
τος, σύμφωνα με τις προδιαγραφές που έχει θέσει ο Ορ¬ 
γανισμός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαϊου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΑΡΙΚΗΣ 
-♦- 

Αριθ. Α2/234 (5) 

Επιχορήγηση της Αποστολικής Διακονίας της Εκκλησίας 
της Ελλάδος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 1155/1981 (ΦΕΚ 
122/81 τ.Α’) «Περί αναγνωρίσεως της Πάτμου ως Ιεράς 
Νήσου και ρυθμίσεις εκκλ/κών τινών θεμάτων». 

2. Το αριθμ. 629/24.2.1995 έγγραφο της Αποστολικής 
Διακονίας της Εκκλησίας της Ελλάδος. 

3. Το γεγονός ότι με την παρούσα απόφαση προκαλεί- 
ται δαπάνη σε βάρος του κρατικού προϋπολογισμού 
ύψους δέκα εκατομμυρίων (10.000.000) δρχ. για το τρέ- 
χον οικονομικό έτος και για την ανωτέρω δαπάνη και γενι¬ 
κότερα «για την επιχορήγηση σε λοιπούς εκκλησιαστικούς 
οργανισμούς», έχει εγγραφεί πίστωση στο Φ. 19-650 και 
ΚΑΕ 2469 ύψους 10.000.000 δρχ., αποφασίζουμε: 

Καθορίζουμε την κρατική επιχορήγηση στην Ανατολική 
Διακονία της Εκκλησίας της Ελλάδος για το οικονομικό 
έτος 1995 σε πέντε εκατομμύρια επτακόσιες χιλιάδες 
(5.700.000) δρχ. σε βάρος της πίστωσης του Φ. 19-650 
Κ.Α.Ε. 2469. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 11 Μαίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. 11995 (6) 

Πρόσληψη υπαλλήλων στο Στάδιο Ειρήνης και Φιλίας 
(Αναδημοσίευση). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του άρθρου 25 παρ. 18 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης». 

3. Το αρ. 32341/25.10.1994 πίνακα στον οποίο ανα¬ 
κοινώθηκαν τα ονόματα των επαναπροσληφθέντων υπαλ¬ 
λήλων κατ’ εφαρμογή των διατάξεων του Ν. 2190/94 οι 
οποίοι υπηρετούσαν στον Οργανισμό Υποψηφιότητας 
Ολυμπιακών Αγώνων Αθήνα ’96. 

4. Από την απόφαση αυτή προκαλείται δαπάνη ύψους 
3.200.000 δρχ. για το έτος 1995 και θα καλυφθεί από τον 
Προϋπολογισμό του Σταδίου Ειρήνης και Φιλίας (ΝΠΙΔ), 
αποφασίζουμε: 

Προσλαμβάνεται στο Στάδιο Ειρήνης και Φιλίας (Νομικό 
πρόσωπο ιδιωτικού δικαίου) που εποπτεύεται από την Γ ε¬ 
νική Γραμματεία Αθλητισμού στην κατηγορία ΔΕ Διοικητι¬ 
κών η Αποστολίδου Δέσποινα του Γρηγορίου η οποία υπη¬ 
ρετούσε με σχέση εργασίας ιδιωτικού δικαίου στον Οργα¬ 
νισμό Υποψηφιότητας Ολυμπιακών Αγώνων Αθήνα ’96 
που έχει επιλεγεί με την διαδικασία του άρθρου 14 παρ. 1 
του Ν. 1862/84 και η οποία δεν επαναπροσλήφθηκε και 
δεν μετατάγηκε αλλά απολύθηκε. 

Η παραπάνω καταλαμβάνει υφιστάμενη κενή οργανική 
θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

•Αναδημοσιεύεται, επειδή δημοσιεύτηκε εσφαλμένα 
στο ΦΕΚ 80/3.5.95 (τ.ΝΠΔΔ). 

Αθήνα, 17 Απριλίου 1995 

, ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛ. ΠΑΠΑΔΟΠΟΥΛΟΣ ΘΑΝΟΣ ΜΙΚΡΟΥΤΣΙΚΟΣ 


Αριθ. ΥΠΠΟ/ΓΝΟΣ/23862 (7) 

Συμπλήρωση της ΥΠΠΟ/ΓΝΟΣ/12677/27.3.1995 κοινής 

απόφασης Υπουργών Οικονομικών και Πολιτισμού για 

τη σύσταση και το καταστατικό του Ταμείου Αλληλο¬ 
βοήθειας Υπαλλήλων του ΥΠ.ΠΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1) Της παρ. 1 του άρθρου 13 του Ν. 2273/1994 «Εθνικό 
θέατρο, Κρατικό θέατρο Βορείου Ελλάδος και άλλες δια¬ 
τάξεις» (ΦΕΚ Α* 233). 

2) Του άρθρου 27 του Ν. 2081/1992 (ΦΕΚ Α' 154) με 
τις οποίες προστέθηκε άρθρο 29Α στο Ν. 1558/1985 
(ΦΕΚ Α’ 137) και το γεγονός ότι από την παρούσα δεν 
προκαλείται πρόσθετη δαπάνη στο Ταμείο Αρχ/κών Πό¬ 
ρων και Απαλ/σεων (ΤΑΠ), αποφασίζουμε: 

Αρθρο μόνο 

Α. Συμπληρώνουμε την παρ. 1 του άρθρου 5 της Κ.Υ.Α. 
ΥΠΠΟ/ΓΝΟΣ/12677/27.3.1995 «Σύσταση και Καταστα¬ 
τικό Ταμείου Αλληλοβοήθειας Υπαλλήλων ΥΠ.ΠΟ» (ΦΕΚ 
Β' 289) και ορίζουμε ότι ο εκάστοτε Πρόεδρος του Τα¬ 
μείου Αρχ/κών Πόρων και Απαλ/σεων (ΤΑΠ) ο οποίος με¬ 
τέχει ως τακτικό μέλος της διοικούσας επιτροπής αναπλη¬ 
ρώνεται σε περίπτωση κωλύμματός του από υπάλληλο του 
ΤΑΠ. 

Β. Κατά τα λοιπά ισχύει η Κ.Υ.Α. ΥΠΠΟ/ΓΝΟΣ/12677/ 
27.3.1995 (ΦΕΚ Β’ 289). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 1995 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛ. ΠΑΠΑΔΟΠΟΥΛΟΣ ΘΑΝΟΣ ΜΙΚΡΟΥΤΣΙΚΟΣ 

-♦- 

Αριθ. 2423.3/01/95 (8) 

Εφαρμογή των διατάξεων της παρ. 4 του άρθρου 11 του Ν. 

2297/95 και στους με σύμβαση ΙΔΑΧ ιατρούς Ο.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των παρ. 2,3,4 και 8 του άρθρου 38 του 
Ν. 2008/1992 (Α' 16). 

2. Τις διατάξεις της παρ. 4 του άρθρου 11 του Ν. 
2297/95 (Α’ 50). 

3. Το έγγραφο ΟΜ αριθμ. 11228/9.5.1995 με το συ¬ 
νημμένο σ’ αυτό απόσπασμα Πρακτικών συνεδριάσεως 
του ΔΣ/ΟΝ αριθμ. 4381 /15/12.4.1995, και 

4. Το γεγονός ότι από την εφαρμογή της παρούσας θα 
προκληθεί δαπάνη ύψους 1.863.600 δρχ., η οποία θα κα¬ 
λυφθεί από τις πιστώσεις του προϋπολογισμού Ο.Ν./ 
ΚΑΑΝ (ΚΑ 0259), αποφασίζουμε: 

Αποδεχόμενοι σχετική πρόταση του ΔΣ/ΟΝ: 

1. Εγκρίνουμε την χορήγηση στους ιατρούς και οδοντιά¬ 
τρους του ΟΝ που εργάζονται με σχέση εργασίας ιδιωτι¬ 
κού δικαίου αορίστου χρόνου, των επιδομάτων που ανα- 
φέρονται στην παρ. 4 του άρθρου 11 του Ν. 2297/95. 

2. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

3. Να δημοσιβυθεΐ στην Εφημερίδα της Κυβερνήσεως 
και να κοινοποιηθεί προς εκτέλεση. 

Αθήνα, 16 Μαΐου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙ ΦΑΡΑΣ 
-♦- 

Αριθ. 2423.3/02/95 (9) 

Εφαρμογή συστήματος οικογενειακού ιατρού στον Ο.Ν. 

για το Νομό Αττικής. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 5 του Ν. 6002/34 (Α' 37) όπως αντικατα- 
στάθηκαν από το άρθρο 5 (εδ. ε) του Ν. 318/76 (Α' 111) 
και ισχύουν σήμερα. 

β) Του άρθρου 15 παρ. 5 του Ν. 1735/87 (Α' 195). 

2. Τα έγγραφα ΟΝ: 

α) Αριθμ. 4717/16.2.1995 με το συνημμένο σ’ αυτό 
απόσπασμα Πρακτικού συνεδριάσεως του ΔΣ/ΟΝ αριθμ. 
4372/6/8.2.1995 και 

β) Αριθμ. 5632/28.2.1995. 

3. Την αριθμ. 149/20.4.1995 πράξη του Υπουργικού 
Συμβουλίου, και, αποφασίζουμε: 

Αποδεχόμενοι την σχετική πρόταση του ΔΣ/ΟΝ: 

1. Εγκρίνουμε την εφαρμογή του θεσμού του οικογε¬ 
νειακού ιατρού στον ΟΝ για τον Νομό Αττικής προς τον 
σκοπό της καλύτερης εξυπηρετήσεως των ασφαλισμένων 
του ΟΝ περιοχής Λεκανοπεδίου Αττικής. 

2. Το γενικό πλαίσιο για την εφαρμογή του θεσμού του 
οικογενειακού ιατρού για την περιοχή του Νομού Αττικής, 
ως εξής: 

α. Το νέο σύστημα θα εξυπηρετείται από διακοσίους 
τριάντα ένα (231) ιδιώτες ιατρούς οκτώ (8) ειδικοτήτων 
((68) Παθολόγους, (30) Παιδιάτρους, (31) Καρδιολόγους, 
(29) Οφθαλμιάτρους, (18) Γυναικολόγους, (18) Ορθοπε¬ 
δικούς, (21) Ο.Ρ.Λ., (16) Δερματολόγους. 

β. Οι ιατροί που θα προσληφθούν με μηνιαία αμοιβή και 
ετήσια σύμβαση μίσθωσης έργου, θα έχουν την υποχρέ¬ 
ωση να εξυπηρετούν τους ασφαλισμένους στα ιδιωτικά 
τους ιατρεία επί 4ωρο καθημερινά κατά τις εργάσιμες 
ημέρες της εβδομάδος και μία ώρα καθημερινά σε κατ’ οί¬ 
κον επισκέψεις. 

Το ποσό της μηνίας αμοιβής για κάθε ειδικότητα ιατρών 
θα είναι ανάλογο με τον αριθμό των ασφαλισμένων που θα 
εξυπηρετούν ως ακολούθως: 


ΑΣΦΑΛΙΣΜΕΝΟΙ 

ΜΗΝΙΑΙΑ 

ΜΗΝΙΑΙΑ 


ΑΝΑ 

ΓΙΑΤΡΟ 

ΑΜΟΙΒΗ 

ΕΞΟΔΑ 

ΙΑΤΡΕΙΟΥ 

ΣΥΝΟΛΟ 

ΠΑΘΟΛΟΓΟΙ 

500-1000 

157.000 

31.000 

188.000 

1001-1250 

188.000 

37.000 

225.000 

1251-1500 

220.000 

44.000 

264.000 

1501-1700 

250.000 

50.000 

300.000 

ΠΑΙΔΙΑΤΡΟΙ 

250- 500 Παιδιά 

84.000 

17.000 

101.000 

501- 750 » 

125.000 

25.000 

150.000 

751-1000 

167.000 

34.000 

201.000 


1001-1500 

250.000 

50.000 

300.000 

ΚΑΡΔΙΟΛΟΓΟΙ - 




ΟΦΘΑΛΜΙΑΤΡΟΙ 




1000-2000 

150.000 

30.000 

180.000 

2001-3000 

200.000 

40.000 

240.000 

3001-4000 

250.000 

50.000 

300.000 

ΓΥΝΑΙΚΟΛΟΓΟΙ 




1000-2000 

150.000 

30.000 

180.000 

2001-3000 

200.000 

40.000 

240.000 

3001-4000 

250.000 

50.000 

300.000 

ΟΡΘΟΠΕΔΙΚΟΙ 




2000-3000 

105.000 

21.000 

126.000 

3001-4000 

140.000 

28.000 

168.000 

4001-5000 

175.000 

35.000 

210.000 

5001-6000 

210.000 

42.000 

252.000 

6001-7000 

250.000 

50.000 

300.000 

Ω.Ρ.Λ. 




2000-3000 

150.000 

30.000 

180.000 

3001-4000 

200.000 

40.000 

240.000 

4001-5000 

250.000 

50.000 

300.000 

ΔΕΡΜΑΤΟΛΟΓΟΙ 


. 


2000- 4000 

100.000 

20.000 

120.000 

4001- 6000 

150.000 

30.000 

180.000 

6001- 8000 

200.000 

40.000 

240.000 

8001-10000 

250.000 

50.000 

300.000 


γ. Ο Ο.Ν. θα εκδόσει ανακοίνωση προκλήσεως εκδηλώ- 
σεως ενδιαφέροντος την οποία θα δημοσιεύσει κατά τα 
κανονισμένα στον Ημερήσιο Τύπο της ανωτέρω περιο¬ 
χής· 

δ. Το Διοικητικό Συμβούλιο Ο.Ν. θα αξιολογήσει τις αι¬ 
τήσεις που θα υποβάλουν οι ενδιαφερόμενοι και θα επιλέ- 
ξει τους αναγκαίους κατ’ ειδικότητας ιατρούς. 

ε. Το νέο σύστημα οικογενειακού ιατρού, θα εφαρμο- 
σθεί στο Λεκανοπέδιο Αττικής. 

Στην υπόλοιπη Ελλάδα θα παραμείνει όπως έχει το 
ισχύον σύστημα. Μέχρι της πλήρους ανάπτυξης του νέου 
συστήματος οι ασφαλισμένοι και στο Λεκανοπέδιο Αττι¬ 
κής θα εξυπηρετούνται από τους συμβεβλημένους ια¬ 
τρούς του υπάρχοντος σήμερα συστήματος. 

στ. Κάθε συναφής λεπτομέρεις (υποχρέωσεις ιατρών, 
υποχρεώσεις - δικαιώματα ασφαλισμένων, τρόπος λει¬ 
τουργίας ελέγχου συνταγών, κ.λπ.) θα ορίζεται με τις συμ¬ 
βάσεις και τις σχετικές εγκυκλίους των αρμοδίων Υπηρε¬ 
σιών του Οίκου Ναύτου. 

3. Η ετήσια δαπάνη που θα απαιτηθεί για την εφαρμογή 
του θεσμού του οικ. ιατρού στον Ο.Ν. ανέρχεται στο ποσό 
των δρχ. 714.300.000 θα καλυφθεί δε από τις πιστώσεις 
που έχουν εγγράφει για τη μισθοδοσία του προσωπικού 
αυτού, στον προϋπολογισμού Ο.Ν. (ΚΑΑΝ) οικ. χρήσεως 
1995 (ΚΑΕ 413 & 419). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Μαΐου 1995 

ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 

Αριθ. Α3/511 (10) 

Ρύθμιση θεμάτων λειτουργίας πρατηρίων πετρελαιοειδών 

προϊόντων και υποχρεώσεις εταιρειών εμπορίας πε¬ 
τρελαιοειδών προϊόντων (Ν. 2289/95). 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 

3. Το Π.Δ. 136/46 «περί κυρώσεως, τροποποιήσεως και 
συμπληρώσεως του από 10/11.5.1946 Ν.Δ. περί Αγορα- 
νομικού Κώδικος», όπως τροποποιήθηκε και συμπληρώ¬ 
θηκε μεταγενέστερα. 

4. Το άρθρο 15 παρ. 4 του Νόμου 2289/95 (ΦΕΚ 27/Α7 
8.2.1995) με το οποίο προστίθενται στο άρθρο 14 του Νό¬ 
μου 1571/85 (ΦΕΚ 192/Α/14.10.1995) και παράγραφοι 
8 και 9. 

5. Την με αριθμ. Β3-356/21.7.1994 κοινή απόφαση του 
Πρωθυπουργού και του Υπουργού Εμπορίου «περί ανάθε¬ 
σης αρμοδιοτήτων στον Υφυπουργό Εμπορίου». 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του τακτικού προϋπολογι¬ 
σμού, αποφασίζουμε: 

1. Οι πρατηριούχοι πετρελαιοειδών προϊόντων υποχρε- 
ούνται να προμηθεύονται τα πετρελαιοειδή προϊόντα που 
πωλούν στα πρατήριά τους μόνο από τις αναγνωρισμένες, 
σύμφωνα με το νόμο, εταιρείες εμπορίας και διανομής πε¬ 
τρελαιοειδών. 

2. Οι πρατηριούχοι πετρελαιοειδών προϊόντων που επι¬ 
λέγουν να συνάπτουν σύμβαση συνεργασίας με συγκεκρι¬ 
μένη αναγνωρισμένη εταιρεία εμπορίας πετρελαιοειδών, 
για αποκλειστική προμήθεια καυσίμων απ’ αυτήν, υποχρε- 
ούνται: 

2.1. Να αναρτούν σε εμφανές σημείο του πρατηρίου 
τους πινακίδα με το σήμα της εταιρείας, με την οποία 
έχουν συνάψει, κατά τα ανωτέρω, σύμβαση αποκλειστι¬ 
κής συνεργασίας. 

2.2. Να μην προμηθεύονται πετρελαιοειδή προϊόντα 
από άλλες εταιρείες πετρελαιοειδών, είτε άμεσα είτε δια¬ 
μέσου των πρακτόρων ή παραγγελιοδόχων τους. Η ίδια 
υποχρέωση ισχύει και για τους ν πριοϋχους πετρελαιο¬ 
ειδών προϊόντων που έχουν ήδη αναρ,ημένες στα πρατή¬ 
ριά τους πινακίδες με σήμα αναγνωρισμένης συγκεκριμέ¬ 
νης εταιρείας πετρελαιοειδών. 

3. Οι λοιποί πρατηριούχοι πετρελαιοειδών προϊόντων, 
που δεν έχουν σύμβαση συνεργασίας με συγκεκριμένη 
αναγνωρισμένη εταιρεία πετρελαιοειδών για αποκλειστική 
προμήθεια απ’ αυτήν πετρελαιοειδών προϊόντων, λειτουρ¬ 
γούν μόνο ελεύθερα (λευκά) πρατήρια πώλησης πετρε¬ 
λαιοειδών προϊόντων. 

3.1. Τα προαναφερόμενα πρατήρια θα φέρουν ειδικό 
σήμα επί πινακίδας που θα είναι φωτεινή λευκού χρώμα¬ 
τος (αυτοφωτιζόμενη), διαστάσεων τουλάχιστον 1,50 χ 
1,50 μέτρων, στην οποία θα εικονίζονται αμφοτερό- 
πλευρα τα κεφαλαία γράμματα «Ε.Π.» αρχικά των λέξεων 
«Ελεύθερο Πρατήριο». 

Τα γράμματα θα έχουν χρώμα κόκκινο και ύψος τουλάχι¬ 
στον 0,60 εκατοστών. 

Η πινακίδα αυτή θα είναι αναρτημένη σε ύψος τουλάχι¬ 
στον 4,50 μέτρων (η κάτω πλευρά της) από την επιφάνεια 


του εδάφους, στην πλευρά του πρατηρίου που συνορεύει 
με τον δρόμο και κατά τέτοιο τρόπο που να είναι ορατή 
από παντού. 

3.2. Τα πρατήρια που φέρουν το ειδικό σήμα «Ε.Π.» 
απαγορεύεται να έχουν τοποθετήσει σε οποιοδήποτε ση¬ 
μείο του χώρου τους πινακίδες εταιρειών εμπορίας πετρε¬ 
λαιοειδών, με τις οποίες διαφημίζεται, δια μέσου του 
πρατηρίου αυτού, η διάθεση των πετρελαιοειδών προϊό¬ 
ντων των εταιρειών αυτών. Επίσης απαγορεύεται να φέ¬ 
ρουν στις αντλίες τους διακριτικά σήματα εταιρειών εμπο¬ 
ρίας πετρελαιοειδών. 

Εφόσον τα εν λόγω πρατήρια φέρουν πινακίδες που 
διαφημίζουν άλλα προϊόντα, πλην πετρελαιοειδών προϊό¬ 
ντων, εταιρειών εμπορίας πετρελαιοειδών (π.χ. λιπα- 
ντικά), οι πινακίδες αυτές θα είναι μικροτέρων διαστά¬ 
σεων από την πινακίδα του ειδικού σήματος και θα απέ¬ 
χουν τουλάχιστον τρία μέτρα από αυτήν, ώστε να μη δη- 
μιουργείται κατά κανένα τρόπο παραπλάνηση στους κατα¬ 
ναλωτές. 

3.3. Η ανάρτηση της πινακίδας με το ειδικό σήμα στα 
ελεύθερα πρατήρια θα γίνει σε διάστημα ενός μηνάς από 
την ισχύ της παρούσας. Οι πρατηριούχοι αυτών των πρα¬ 
τηρίων θα γνωστοποιούν τούτο εγγράφως, εντός δεκαπέ¬ 
ντε (15) ημερών από την ανάρτηση της εν λόγω πινακίδας, 
στις κατά τόπους περιφερειακές υπηρεσίες του Υπ. 
Εμπορίου με πλήρη στοιχεία των πρατηρίων τους. 

Η προθεσμία των δέκα πέντε (15) ημερών ισχύει και για 
τις μελλοντικές περιπτώσεις λειτουργίας ελευθέρων (λευ¬ 
κών) πρατηρίων είτε εξ αρχής είτε κατόπιν μετατροπής 
τους σε ελεύθερα (λευκά). 

4. Οι εταιρείες εμπορίας πετρελαιοειδών υποχρεούνται 
να γνωστοποιήσουν εγγράφως εντός 20 ημερών από την 
ισχύ της παρούσας, στις κατά τόπους περιφερειακές υπη¬ 
ρεσίες του Υπουργείου Εμπορίου, πλήρη στοιχεία των 
πρατηρίων με τα οποία έχουν συνάψει σύμβαση αποκλει¬ 
στικής συνεργασίας και φέρουν το σήμα τους. 

Για νέες τέτοιες συμβάσεις που θα συνάπτονται και για 
οποιαδήποτε μεταβολή (λύση ή καταγγελία), η λήξη και μη 
ανανέωση υφισταμένων συμβάσεων, τάσσεται προθεσμία 
15 ημερών στις εταιρείες για τη σχετική γνωστοποίηση. 

Τα της καταγγελίας της σύμβασης ρυθμίζονται βάσει 
σχετικών όρων της ιδίας της σύμβασης. 

4.1. Σε περίπτωση διακοπής για οποιοδήποτε λόγο της 
συνεργασίας πρατηριούχων με συγκεκριμένη εταιρεία 
εμπορίας πετρελαιοειδών, αφαιρείται η πινακίδα με το 
σήμα της εταιρείας, καθώς και οποιαδήποτε άλλη ένδειξη 
της εταιρείας οπουδήποτε φέρεται εντός του χώρου του 
πρατηρίου, κατά την διαδικασία και προθεσμία που ορίζε¬ 
ται στις μεταξύ τους συμβάσεις. 

4.2. Σε περίπτωση διακοπής συνεργασίας πρατηριού¬ 
χων με συγκεκριμένη εταιρεία εμπορίας πετρελαιοειδών 
και μετατροπής του σε πρατήριο ελεύθερο (λευκό) ή απο¬ 
κλειστικής συνεργασίας με άλλη εταιρεία, η πινακίδα με 
το νέο αντίστοιχο σήμα θα αναρτηθεί εντός 30 και 15 ημε¬ 
ρών αντίστοιχα από την αφαίρεση του προηγούμενου σή¬ 
ματος και η σχετική γνωστοποίηση στην αρμόδια περιφε¬ 
ρειακή υπηρεσία του Υπουργείου Εμπορίου θα γίνει εντός 
15 ημερών από την ανάρτησή του, κατά τα ανωτέρω οριζό¬ 
μενα. 

4.3. Κατά το χρονικό διάστημα που μεσολαβεί από την 
καταγγελία της σύμβασης μέχρι την αφαίρεση των σημά¬ 
των της εταιρείας από το πρατήριο, η εταιρεία εξακολου- 

θεί να έχει την υποχρέωση του ομαλού εφοδιασμού του 
πρατηρίου, σύμφωνα με την μεταξύ τους σύμβαση που 
καταγγέλθηκε. 

5. Απαγορεύεται σε εταιρείες εμπορίας και διανομής 
πετρελαιοειδών να εφοδιάζουν, είτε άμεσα είτε δια μέσου 
των πρακτόρων ή παραγγελιοδόχων τους, με πετρελαιο¬ 
ειδή προϊόντα πρατήρια στα οποία έχουν αναρτηθεί σή¬ 
ματα άλλης εταιρείας πετρελαιοειδών. 

6. Στους παραβάτες των διατάξεων τόσον των παρα¬ 
γράφων 8 και 9 του άρθρου 14 του Ν. 1571/85 που προ¬ 
στέθηκαν με την παρ. 4 του άρθρου 15 του Ν. 2289/95, 
όσο και των διατάξεων της παρούσας απόφασης, ανεξάρ¬ 
τητα από την άσκηση ποινικής δίωξης που προβλέπεται 
από τις διατάξεις του Ν.Δ. 136/46 περί κυρώσεως, τροπο- 
ποιήσεως και συμπληρώσεως του από 10/11.5.1946 Ν.Δ. 
«περί αγορανομικού κώδικα» όπως τροποποιήθηκε και συ¬ 
μπληρώθηκε μεταγενέστερα, επιβάλλεται και πρόστιμο 
με απόφαση του οικείου Νομάρχη, μετά από προηγούμενη 
κλήση δια επιδοτηρίου των παραβατών υπομνήματος με 
το οποίο θα αναφέρονται στο θέμα της παράβασης. 

Η ανωτέρω απόφαση θα εκδίδεται σε διάστημα όχι με¬ 
γαλύτερο των 3 μηνών από της διαπίστωσης της παράβα¬ 
σης από τα αρμόδια όργανα. 

Το πρόστιμο ορίζεται σε ποσό δραχμών από 500.000 
έως 5.000.000 για τους πρατηριούχους. 

Ποσό δραχμών από 3.000.000 έως 10.000.000 για τις 
Εταιρείες εμπορίας και διανομής πετρελαιοειδών ή στους 
πράκτορες ή παραγγελιοδόχους τους, όπου από τις πιό 
πάνω διατάξεις προκύπτει ευθύνη τους. 

Περιπτώσεις υποτροπής παραβάσεων πρατηριούχων 
από τις ως άνω διατάξεις γνωστοποιούνται στις κατά τό¬ 
πους Νομαρχιακές Υπηρεσίες του Υπουργείου Μεταφο¬ 
ρών για την περίπτωση ανάκλησης της άδειας λειτουρ¬ 
γίας, κατά τα οριζόμενα στο τρίτο εδάφιο της παραγράφου 
9 του άρθρου 14 του Ν. 1571 /85 που προστέθηκε με την 
παρ. 4 του άρθρου 15 του Ν. 2289/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαϊου 1995 

Ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. ΑΓ 4114 (11) 

Σύσταση ιδίου Νομικού Προσώπου με το όνομα «Σχολική 
Επιτροπή Νηπιαγωγείου Καναδά» στο Ν. Έβρου. 

Ο ΠΕΡΙ/ΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Τις διατάξεις του αρ. 187 του Δημοτικού και Κοινοτι¬ 
κού Κώδικα (Π.Δ. 323/89). 

2. Τις διατάξεις του αρ. 5 του Ν. 1894/90 «Για την ακα¬ 
δημία και άλλες εκπαιδευτικές διατάξεις». 

3. Την απόφαση του συμβουλίου του Νομού Έβρου. 

4. Τις διατάξεις του 29Α του Ν. 1558/85 το οποίο προ¬ 
στέθηκε με το αρθ. 27 του Ν. 2081 /92. 

5. Τις διατάξεις του 11 παρ. 2 του Ν. 2130/93 οι οποίες 
αντικατέστησαν την παρ. 2 του αρ. 187 του Δ.Κ.Κ. (ΠΔ 
323/89), αποφασίζουμε: 

1. Συστήνουμε ίδιο Νομικό Πρόσωπο με το όνομα «Σχο¬ 
λική Επιτροπή Νηπιαγωγείου Καναδά» του Νομού Έβρου. 


2. Σκοπός του νομικού αυτού προσώπου είναι: Η διαχεί¬ 
ριση των πιστώσεων που διατίθενται για την κάλυψη δα¬ 
πανών λειτουργίας των αντιστοίχων Σχολείων (θέρμαν¬ 
σης, Φωτισμού, Ύδρευσης, Τηλεφώνου, Αποχέτευσης, 
αγοράς ανωλωσίμων υλικών κ.λ.π.) η αμοιβή καθαρι¬ 
στριών, η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους, η ει¬ 
σήγηση προς τις αντίστοιχες Διευθύνσεις Πρωτοβάμιας 
και Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών κτιρίων των αντιστοίχων Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
αντίστοιχες Σχολικές Βιβλιοθήκες, η διαχείριση των εσό¬ 
δων, από την ενδεχόμενη εκμετάλλευση των σχολικών κυ¬ 
λικείων καθώς και η λήψη κάθε άλλου μέτρου που κρίνεται 
αναγκαία για τη στήριξη της διοικητικής λειτουργίας των 
σχολικών μονάδων. 

3. Πόροι του Νομικού προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομικές 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Περιουσία. Αυτή συνίσταται στους τίτλους που κατέ¬ 
χουν αυτή τη στιγμή όπως αυτή είναι μεταγραμμένη στο 
Υποθηκοφυλακείο. 

5. Το Ν.Π. εκπροσωπείται στα δικαστήρια και σε κάθε 
Δημόσια Αρχή από τον Πρόεδρο του Δ.Σ. και όταν αυτός 
απουσιάζει ή κωλύεται, από τον αντιπρόεδρό του. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Ν.Π. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αλεξανδρούπολη, 5 Μαΐου 1995 

Ο Περιφ. Διευθυντής 
ΑΠΟΣΤΟΛΟΣ ΚΑΡΥΔΑΣ 

-♦- 

Αριθ. ΑΓ 4041 (12) 

Σύσταση ιδίου Νομικού Προσώπου με το όνομα «Σχολική 

Επιτροπή Νηπιαγωγείου Ελαίας» στο Ν. Έβρου. 

Ο ΠΕΡ/ΚΟΣ ΔΙΕΥΘΥΝΤΗΣ Ν. ΕΒΡΟΥ 
Έχοντας υπόψη: 

1. Τις διατάξεις του αρ. 187 του Δημοτικού και Κοινοτι¬ 
κού Κώδικα (Π.Δ. 323/89). 

2. Τις διατάξεις του αρ. 5 του Ν. 1894/90 «Για την ακά- 
δημία και άλλες εκπαιδευτικές διατάξεις». 

3. Την αριθ. 11/95 απόφαση του Κοινοτικού συμβου¬ 
λίου Ελαίας του Νομού Έβρου. 

4. Τις διατάξεις του 29Α του Ν. 1558/85 το οποίο προ¬ 
στέθηκε με το αρθ. 27 του Ν. 2081/92. 

5. Τις διατάξεις του 11 παρ. 2 του Ν. 2130/93 οι οποίες 
αντικατέστησαν την παρ. 2 του αρ. 187 του Δ.Κ.Κ. (ΠΔ 
323/89), αποφασίζουμε: 

1. Συστήνουμε ίδιο Νομικό Πρόσωπο με το όνομα Σχο¬ 
λική Επιτροπή Νηπιαγωγείου Ελαίας του Νομού Έβρου. 

2. Σκοπός του νομικού αυτού προσώπου είναι: Η διαχεί¬ 
ριση των πιστώσεων που διατίθενται για την κάλυψη δα- 

πανών λειτουργίας των αντιστοίχων Σχολείων (θέρμαν¬ 
σης, Φωτισμού, Ύδρευσης, Τηλεφώνου, Αποχέτευσης, 
αγοράς ανωλωσίμων υλικών κ.λ.π.) η αμοιβή καθαρι¬ 
στριών, η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους, η ει¬ 
σήγηση προς τις αντίστοιχες Διευθύνσεις Πρωτοβάμιας 
και Δευτεροβάθμιας Εκπαίδευσης για τον εφοδιασμό από 
τον Οργανισμό Σχολικών κτιρίων των αντιστοίχων Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
αντίστοιχες Σχολικές Βιβλιοθήκες, η διαχείριση των εσό¬ 
δων, από την ενδεχόμενη εκμετάλλευση των σχολικών κυ¬ 
λικείων καθώς και η λήψη κάθε άλλου μέτρου που κρίνεται 
αναγκαία για τη στήριξη της διοικητικής λειτουργίας των 
σχολικών μονάδων. 

3. Πόροι του Νομικού προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομικές 


κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Περιουσία. Αυτή συνίσταται στους τίτλους που κατέ¬ 
χουν αυτή τη στιγμή όπως αυτή είναι μεταγραμμένη στο 
Υποθηκοφυλακείο. 

5. Το Ν.Π. εκπροσωπείται στα δικαστήρια και σε κάθε 
Δημόσια Αρχή από τον Πρόεδρο του Δ.Σ. και όταν αυτός 
απουσιάζει ή κωλύετα, από τον αντιπρόεδρό του. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Ν.Π. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 5 Μαΐου 1995 

Ο Περιφ. Διευθυντής 
ΑΠΟΣΤΟΛΟΣ ΚΑΡΥΔΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




